Ocolul Pamantului in 80 de zile - Jules Verne
Povestea incepe la Londra, pe 2 octombrie 1872. Phileas Fogg este un gentleman necasatorit, care locuieste la adresa 7 Savile Row din Burlington Gardens. In ciuda averii sale de origine necunoscuta, domnul Fogg traieste o viata modesta, cu tabieturi respectate cu precizie matematica. Dupa cum se mentioneaza in primul capitol, foarte putine se pot spune despre grupul de prieteni si cunostinte ai domnului Fogg, in afara faptului ca ca el este un membru al Reform Club. Dupa ce si-a concediat valetul pentru ca i-a adus apa de ras la temperatura de 84 de grade Fahrenheit, in loc de 86, domnul Fogg il angajeaza pe francezul Passepartout, care are in jur de 30 de ani. Mai tarziu in aceeasi zi, la Reform Club, Fogg se angajeaza intr-o discutie cu privire la un articol din Daily Telegraph, care prevede faptul ca deschiderea unui nou tronson de cale ferata in India face posibila calatoria in jurul lumii in 80 zile. El face pariu pe 20.000 £ cu colegii sai de la Reform Club ca va face ocolul lumii in acest interval de timp. Insotit de valetul Passepartout, el pleaca cu trenul din Londra la 8:45 PM, pe 2 octombrie 1872, intoarcerea la Reform Club fiind stabilita pentru 21 decembrie 1872.